
Z A P I S N I K
3. sjednice Vijeća Mjesnog odbora Trnava
Održane 20. kolovoza 2021.
u sjedištu Mjesnog odbora, Resnički put 1A
s početkom u 19.00 sati

NAZOČNI ČLANOVI VIJEĆA: Ivan Vrgoč, Stipo Davidović, Silvana Vučković, Marina Marunić, Zvonimir Božić, Nikola Vratarić, Saša Sumajstorčić i Damir Perica.
NENAZOČNI ČLANOVI VIJEĆA: Kristijan Iličić.
Predsjedava Ivan Vrgoč, predsjednik Vijeća.

Zapisnik vodi Zvonimir Božić, član Vijeća.


Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

Bez rasprave, jednoglasno Vijeće prihvaća tekst zapisnika 2. sjednice Vijeća, održane 7. srpnja 2021., 
Predsjednik predlaže dodatnu točku dnevnog reda „Podizanje Spomenika slovenskom pjesniku dr. France Prešernu.“, Vijeće jednoglasno prihvaća dodatnu točku dnevnog reda.

Na prijedlog predsjednika Vijeće jednoglasno utvrđuje

D N E V N I   R E D

1. Prijedlog Odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora – donošenje zaključka;

2. Prijedlog zaključka na Nacrt prijedloga odluka o izmjenama i dopunama Odluke o davanju u zakup i na drugo korištenje površina javne namjene; 

3. Prijedlog zaključka o davanju suglasnosti  kojim se predsjednik Vijeća ovlašćuje da potpisuje zahtjeve za jednokratnim korištenjem prostora;

4. Prijedlog zaključka o dostavi poziva za sjenicu Vijeća MO;

5. Prijedlog zaključka o dežurstvu članova Vijeća u objektu mjesne samouprave

6. Zahtjev građana u svezi asfaltiranja Sitničke ulice;

7. Zahtjev građana za postavljanje cestovnih izbočina od rotora s kraja ulice Resnički put kroz ulicu Trnava I. prema ulici Resnički Gaj I.;

8. Prijedlog zaključka o davanju mišljenja o sklapanju ugovora s domarom za razdoblje listopad-prosinac 2021.g.;

9. Aktualna komunalna problematika;

10. Podizanje Spomenika slovenskom pjesniku dr. France Prešernu-donošenje zaključka;

11. Pitanja, prijedlozi i obavijesti.

Ad 1. Prijedlog Odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

Članovi Vijeća primili su pisani materijal uz poziv.

U raspravi sudjeluju: Ivan Vrgoč, Stipo Davidović, Silvana Vučković, Marina Marunić, Zvonimir Božić, Nikola Vratarić, Saša Sumajstorčić i Damir Perica.

Vijeće s 2 glasa „za“ 4 glasa „protiv“ i 2 „suzdržana“ glasa ne donosi zaključak.
Ad 2. Prijedlog zaključka na Nacrt prijedloga odluka o izmjenama i dopunama Odluke o davanju u zakup i na drugo korištenje površina javne namjene.

Članovi Vijeća primili su pisani materijal uz poziv.

U raspravi sudjeluju: Ivan Vrgoč, Stipo Davidović, Silvana Vučković, Marina Marunić, Zvonimir Božić, Nikola Vratarić, Saša Sumajstorčić i Damir Perica.

Vijeće s 8 „suzdržanih“ glasova ne donosi zaključak.
Ad 3. Prijedlog zaključka o davanju suglasnosti  kojim se predsjednik Vijeća ovlašćuje da potpisuje zahtjeve za jednokratnim korištenjem prostora.

Članovi Vijeća primili su pisani materijal uz poziv.

Bez rasprave, Vijeće jednoglasno  donosi

Z A K L J U Č A K
o davanju suglasnosti kojim se predsjednik Vijeća ovlašćuje da

potpisuje zahtjeve za jednokratnim korištenjem prostora

1. Vijeće ovlašćuje predsjednika Vijeća da u hitnim slučajevima, između sjednica, osobno i u što kraćem roku, bez prethodne odluke Vijeća, rješava zahtjeve za jednokratnim korištenjem prostora mjesne samouprave Trnava.

2. Predsjednik Vijeća dužan je izvijestiti Vijeće o svakom takvom zahtjevu i izdanom odobrenju na prvoj sljedećoj sjednici Vijeća.

Ad 4. Prijedlog zaključka o dostavi poziva za sjenicu Vijeća MO.

Članovi Vijeća primili su pisani materijal uz poziv.
Bez rasprave, Vijeće jednoglasno  donosi

Z A K L J U Č A K

o prijedlogu dostave poziva za sjednicu Vijeća Mjesnog odbora Trnava


Vijeće Mjesnog odbora Trnava suglasno je da se pozivi sa prilozima za buduće sjednice Vijeća svim vijećnicima dostavljaju putem elektronske pošte kako bi se izbjegli troškovi printanja i potrošnje papira za dostavu materijala u papirnatom obliku.

Ad 5. Prijedlog zaključka o dežurstvu članova Vijeća u objektu mjesne samouprave.

Članovi Vijeća primili su pisani materijal uz poziv.

U raspravi sudjeluju: Ivan Vrgoč, Stipo Davidović, Silvana Vučković, Marina Marunić, Zvonimir Božić, Nikola Vratarić, Saša Sumajstorčić i Damir Perica.

Vijeće sa 7 glasova „za“ i 1 glasom „protiv“ donosi

Z A K L J U Č A K

o dežurstvu članova Vijeća  u objektu mjesne samouprave 


Članovi Vijeća Mjesnog odbora Trnava dežurat će svakog utorka od 19,00 do 20,00 sati u objektu mjesne samouprave Trnava, Resnički put 1 a.

Ad 6. Zahtjev građana u svezi asfaltiranja Sitničke ulice.

Članovi Vijeća primili su pisani materijal uz poziv.

Bez rasprave, Vijeće jednoglasno donosi

ZAKLJUČAK
o prijedlogu građana za asfaltiranjem Sitničke ulice

1. Vijeće je razmotrilo zamolbu Nikole Capan u svezi asfaltiranja Sitničke ulice, te utvrđuje da je zahtjev opravdan da postoji potreba za obnovom i uređenjem navedene prometnice. S obzirom da je Plan komunalnih aktivnosti za 2021. već donesen, Vijeće će razmatrati navedeni zahtjev prilikom donošenja prioriteta za 2022. godinu te će predložiti da se uređenje predmetnog parka uvrsti u Plan komunalnih aktivnosti Gradske četvrti Donja Dubrava za 2022. godinu.
2. Ovaj zaključak dostavlja se Nikoli Capan, Sitnička 14.
Ad 7. Zahtjev građana za postavljanje cestovnih izbočina od rotora s kraja ulice Resnički put kroz ulicu Trnava I. prema ulici Resnički Gaj I.

Članovi Vijeća primili su pisani materijal uz poziv.

U raspravi sudjeluju: Ivan Vrgoč, Stipo Davidović, Silvana Vučković, Marina Marunić, Zvonimir Božić, Nikola Vratarić, Saša Sumajstorčić i Damir Perica.


Vijeće jednoglasno donosi

ZAKLJUČAK
o prijedlogu građana za postavljanje cestovnih izbočina

 od rotora s kraja ulice Resnički put kroz ulicu Trnava I. prema ulici Resnički Gaj I.

1. Razmotren je zahtjev Tomislava Kopljar koji predlaže  postavu  cestovnih izbočina    

     za smirivanje prometa na lokaciji od rotora s kraja ulice Resnički put kroz ulicu
            Trnava I. prema ulici Resnički Gaj I., koji Vijeće Mjesnog odbora Trnava smatra
            opravdanim.

2. Vijeće utvrđuje da za postavljanje cestovnih izbočina postoji određena procedura koja se mora poštivati, odnosno je izvršiti anketu kako bi se dobila potrebna suglasnost stanara ulice koji se nalazi neposredno od mjesta na kojem se traži postavljanje prometne opreme. Vijeće će nakon provedene ankete stanara (koji provode članovi Vijeća zajedno sa predstavnikom stanara) donijeti zaključak o predmetnom zahtjevu.
3. Ovaj zaključak dostavlja se Tomislavu Kopljaru na znanje.
Ad 8. Prijedlog zaključka o davanju mišljenja o sklapanju ugovora s domarom za razdoblje listopad-prosinac 2021.g.

Članovi Vijeća primili su pisani materijal uz poziv.

U raspravi sudjeluju: Ivan Vrgoč, Stipo Davidović, Silvana Vučković, Marina Marunić, Zvonimir Božić, Nikola Vratarić, Saša Sumajstorčić i Damir Perica.


Vijeće jednoglasno donosi

Z A K L J U Č A K

o davanju mišljenja o sklapanju ugovora s domarom 

za razdoblje listopad-prosinac 2021.g.

1. Vijeće Mjesnog odbora Trnava razmotrilo je dopis Gradskog ureda za mjesnu samoupravu u svezi sklapanja ugovora s domarima za razdoblje listopad-prosinac 2021.

2. Vijeće je suglasno da se za poslove domara za naredno razdoblje sklopi ugovor sa dosadašnjim domarom /Rudolf Pejić/ jer  smatra da zbog održavanja objekta i velikog broja korisnika i nadalje postoji potreba za obavljanjem poslova domara. 

3. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 9. Aktualna komunalna problematika.
Predsjednik usmeno obavještava nazočne o predmetu rasprave i odlučivanja.

U raspravi sudjeluju: Ivan Vrgoč, Stipo Davidović, Silvana Vučković, Marina Marunić, Zvonimir Božić, Nikola Vratarić, Saša Sumajstorčić i Damir Perica.


Vijeće jednoglasno  ne donosi zaključak.
Ad 10. Podizanje Spomenika slovenskom pjesniku dr. France Prešernu-donošenje zaključka.

Predsjednik usmeno obavještava nazočne o predmetu rasprave i odlučivanja.
U raspravi sudjeluju: Ivan Vrgoč, Stipo Davidović, Silvana Vučković, Marina Marunić, Zvonimir Božić, Nikola Vratarić, Saša Sumajstorčić i Damir Perica.
Vijeće jednoglasno donosi

ZAKLJUČAK
o davanju mišljenja o Prijedlogu zaključka o podizanju Spomenika 

slovenskom pjesniku dr. Francu Prešernu
1. Vijeće Mjesnog odbora Trnava daje pozitivno mišljenje na Prijedlog zaključka o podizanju Spomenika slovenskom pjesniku dr. Francu Prešernu.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad 11. Pitanja, prijedlozi i obavijesti

Predsjednik obavještava članove Vijeća o tome da nedostaju neke komunalne akcije koje su navedene u zapisnicima, a nisu izvršene. Potom traži od ViO-nje raspored čišćenja slivnika. Zatim predlaže kako bi trebalo ići u smjeru kako bi se pojedine ulice pretvorile u jednosmjerne te pozvati struku da pregleda čitavo naselje i donese mišljenje o istom.
Budući da se više nitko nije javio za riječ predsjednik zaključuje točku dnevnog reda i zaključuje sjednicu.
Dovršeno u 21.10 sati.
KLASA: 026-02/21-002/1353
URBROJ: 251-06-11-408-21-2
Zagreb, 20. kolovoza 2021.

Zapisnik sastavio:






         
Zvonimir Božić
Predsjednik

Vijeća Mjesnog odbora Trnava

Ivan Vrgoč

